AIR - TRANSPORT EUROPE

náhľad|Nový vrtuľník Bell 429 vo flotile ATE

**AIR - TRANSPORT EUROPE, spol. s r.o.** (skratka **ATE**) je slovenský letecký dopravca, špecializujúci sa na prevádzku leteckej záchrannej služby. 

Spoločnosť vznikla 5. apríla 1991 v Poprade a je jediným prevádzkovateľom Vrtuľníkovej záchrannej zdravotnej služby na Slovensku (VZZS). Okrem záchranných činností sa venuje nepravidelnej leteckej preprave a špeciálnym leteckým prácam. Zabezpečuje autorizovaný servis pre helikoptéry AgustaWestland a Eurocopter, Bell a certifikovanú základňu pre generálne opravy strojov Miľ. Flotilu tvorí 14 vrtuľníkov a 1 lietadlo Cessna Citation 550 Bravo (OM-ATN).

## Prevádzka leteckej záchrannej služby
Leteckú záchrannú službu zabezpečuje prostredníctvom siete 7 základní, vybavených dvojmotorovými vrtuľníkmi Agusta A109K2 a od roku 2016 tiež vrtuľníkmi Bell 429 GlobalRanger. Spoločnosť po svojom vzniku začala prevádzkovať Leteckú záchrannú zdravotnú službu (v roku 2008 premenovanú na Vrtuľníkovú záchrannú zdravotnú službu)  najprv v Poprade a postupne od roku 2001 preberala ďalšie strediská, poslednú v Trenčíne v roku 2009. Od 1.1.2017 zabezpečuje ATE leteckú záchrannú službu v českom Olomouci a od 1.1.2021 aj českej Ostrave.

### Vrtuľníky
V prvých rokoch činnosti spoločnosť využívala najmä od Správy TANAPu prenajatý a neskôr zakúpený vrtuľník francúzskej výroby Aérospatiale SA 316B Alouette III, sovietske vrtuľníky Mil Mi-2 a Mil Mi-8, ale tiež stroje Eurocopter AS 355N Ecureuil 2 a PZL Kania. Po testoch bol v marci 2003 nasadený prvý moderný a špičkovo vybavený stroj Agusta A109K2, ktorý ATE získal od švajčiarskej leteckej záchrannej služby. Nasledovalo ďalších osem strojov, ktoré boli postupne nasadzované na jednotlivé základne a nahrádzali staršie vrtuľníky Mil. V roku 2014 bol do služby zaradený nový moderný dvojmotorový vrtuľník Bell 429 GlobalRanger. Pôvodné záchranárske stroje Mil Mi-8 (*OM-EVA*) a Eurocopter AS 355 N Ecureuil 2 (*OM-ATH*) spoločnosť využíva na komerčné účely.

### Zoznam staníc LZS na Slovensku

### Zoznam staníc LZS v Česku

## Flotila
**Flotila spoločnosti AIR - TRANSPORT EUROPE, spol. s. r. o.** 

## Ďalšie činnosti
Spoločnosť ATE realizuje okrem záchrannej služby aj špeciálne letecké práce, kde patrí hasenie lesných požiarov, stavebné a montážne práce, ťažbu dreva, údržbu a opravy stožiarov vysokého napätia a transport nákladu.

## Galéria

Súbor:Agusta A109K2 ATE Slovakia (01).jpg|Agusta A109K2 na heliporte v Nitre
Súbor:Air Transport Europe Mil Mi-8T Kral-1.jpg|Vrtuľník Mil Mi-8
Súbor:Agusta A109K2's ATE Slovakia & Rega Switzerland air ambulance operators.jpg|Vrtuľníky spoločností ATE a Rega 
Súbor:ATE, Agusta A109K2, OM-ATK (03).jpg|Agusta A109K2 
Súbor:ATE, Agusta A109K2, OM-ATK (09).jpg|Vybavenie vrtuľníka ATE
Súbor:ATE, Agusta A109K2, OM-ATK (08).jpg|Kokpit 


## Referencie

## Pozri aj
* Vrtuľníková záchranná zdravotná služba

## Externé odkazy
* Air Transport Europe oficiálne stránky spoločnosti ATE
* Letecká záchranná služba na Slovensku
* Air Transport Europe 

## Zdroj

Kategória:Zdravotná záchranná služba
Kategória:Letecké spoločnosti Slovenska
Kategória:Poskytovatelia zdravotnej starostlivosti
Kategória:Podniky založené v 1991